**ПРОЕКТ НА ДОГОВОР**

**за услуга**

**№............... /...................2015 г.**

Днес, ……………….....2015 г., в гр. Русе, между:

1. **ОБЩИНА РУСЕ**, представлявана от Кмета на Община Русе, адрес: гр. Русе, пл. „Свобода” №6, ЕИК по Булстат: 000530632, наричана по-долу ВЪЗЛОЖИТЕЛ, от една страна

и

2. „………………………….” ………….. ………., със седалище и адрес на управление……………………………………………………………………………………, с ЕИК…………………………….., представлявано от………………………………… – ………………………., наричан по-долу за краткост ИЗПЪЛНИТЕЛ от друга страна.

Настоящият договор се сключи за следното:

**І. ПРЕДМЕТ НА ДОГОВОРА**

**Чл. 1** ВЪЗЛОЖИТЕЛЯТ възлага, а ИЗПЪЛНИТЕЛЯТ приема срещу възнаграждение да извърши **„Отпечатване на албум” по проект BG06-243 „Равен достъп на деца в риск до предучилищна подготовка и интеркултурно образование чрез иновативно обучение, интегриран подход и привлекателни условия в детските градини в Община Русе” по Компонент 2 на Програма „Деца и младежи в риск“ по Финансовия механизъм на Европейското икономическо пространство,**

съгласно изискванията на Възложителя, посочени Заданието за обществена поръчка и в техническата спецификация, неразделена част от настоящия договор.

**II. ЗАПЛАЩАНЕ НА ЦЕНАТА**

**Чл. 2 (1)** Предаването и приемането на предмет на настоящия договор, се удостоверява с надлежен с приемо-предавателен протокол, подписан от представители на ВЪЗЛОЖИТЕЛЯ и ИЗПЪЛНИТЕЛЯ в два еднообразни екземпляра.

**Чл. 3 (1)** Стойността на договора е **………………….. лв.** */словом*…………………../ без ДДС или **………………… лв.** /словом…………………./ с ДДС, съгласно ценовата оферта на ИЗПЪЛНИТЕЛЯ. Цената включва разходите, направени по техническата част - оформление на материалите, полиграфическите разходи за тях, предаване на ВЪЗЛОЖИТЕЛЯ и транспортни разходи до адреса на Община Русе - гр. Русе, пл. Свобода 6.

**(2)** Заплащането се извършва в лева по банков път, както следва:

- **Авансово плащане в размер на 30% от стойността**, платимо в срок от 20 (двадесет) календарни дни от датата на подписването на договора и предоставен от ИЗПЪЛНИТЕЛЯ оригинал на фактура на стойността на дължимото плащане.

- **Окончателно плащане в размер на 70% от цената**, платимо в срок от 20 (двадесет) календарни дни от датата на доставката на отпечатания албум, установено с подписването на двустранен приемо-предавателен протокол, срещу предоставен от ИЗПЪЛНИТЕЛЯ оригинал на фактура на стойността на дължимото плащане.

**(3)** Плащането по ал. 2 се извършва по банков път по следната банкова сметка на ИЗПЪЛНИТЕЛЯ:

БАНКА: ……………..

IBAN: ………………..

BIC КОД: ……………

**(4)** При промяна на посочената от ИЗПЪЛНИТЕЛЯ банкова сметка, същият е длъжен да уведоми за това ВЪЗЛОЖИТЕЛЯ в 7-дневен срок от настъпване на промяната.

**III. СРОК НА ДОГОВОРА**

**Чл. 4 (1)** Този договор влиза в сила от датата, на която е подписан от двете страни.

**(2)** Срокът за изпълнение на договора **е до 30.04.2016 г.**

**IV. ПРАВА И ЗАДЪЛЖЕНИЯ НА ИЗПЪЛНИТЕЛЯ**

**Чл. 5** **(1)** ИЗПЪЛНИТЕЛЯТ има право:

1. Да получи от ВЪЗЛОЖИТЕЛЯ договореното в чл.3, ал.1 възнаграждение, по реда на ал. 2 от настоящия договор.

2. Да изисква от ВЪЗЛОЖИТЕЛЯ необходимото съдействие за изпълнението на поръчката.

**(2)** ИЗПЪЛНИТЕЛЯТ се задължава:

1. Да извърши договореното качествено, съобразно изискванията и указанията на ВЪЗЛОЖИТЕЛЯ и приложимите нормативни разпоредби;
2. Да предаде предмета на договора на ВЪЗЛОЖИТЕЛЯ в определения срок;
3. Да изпълнява указанията на ВЪЗЛОЖИТЕЛЯ по осъществяването на предмета на договора.
4. Да поеме цялата отговорност към трети лица, в това число и отговорност за вреди и наранявания от всякакъв характер, понесени от тези лица по време на изпълнение на договора или като последица от него. Възложителят не носи отговорност, произтичаща от искове или жалби, следствие нарушение на нормативни изисквания от страна на Изпълнителя, неговите служители или в резултата на нарушение на правата на трето лице.
5. Да уведоми писмено ВЪЗЛОЖИТЕЛЯ за спиране на изпълнението на договора поради непредвидени обстоятелства в 5-дневен срок от настъпването им. Непредвидени обстоятелства по смисъла на настоящия договор са обстоятелствата от извънреден характер, които страните при полагането на дължимата грижа, не са могли или не са били длъжни да предвидят или предотвратят;
6. Да води точна и редовна документация и счетоводна отчетност, отразяващи изпълнението на договора, използвайки подходяща система за регистрация на документацията. Счетоводните отчети и разходите, свързани с изпълнението на договора, трябва да са в съответствие с изискванията на законодателството и да подлежат на ясно идентифициране и проверка;
7. При поискване от ВЪЗЛОЖИТЕЛЯ да му предоставя достъп до финансовата документация и до документацията, касаеща изпълнението на договора, както и достъп до помещенията, в които последната се съхранява;
8. Да не използва по никакъв начин, включително за свои нужди или като разгласява пред трети лица, каквато и да е било информация за ВЪЗЛОЖИТЕЛЯ, негови служители или контрагенти, станала му известна при или по повод изпълнението на настоящия договор, като не допуска такива действия да бъдат извършени и от служителите му;
9. Да запази поверителността на всички поверително предоставени документи, информация или други материали, за срок не по-малко от пет години след приключването на проекта;
10. Да съхранява документите и материалите, получени или изготвени във връзка с изпълнението на договора в отделно досие. Срокът за съхранение на всички документи, свързани с изпълнението на проекта, е 5 г.;
11. Да предостави възможност на националните одитиращи власти, Програмния оператор, Европейската комисия, Европейската служба за борба с измамите, Европейската сметна палата, Съвета за координация в борбата с правонарушенията, засягащи финансовите интереси на Европейската общност и външни одитори, да извършват проверки чрез разглеждане на документацията или чрез проверки на мястото на изпълнение на проекта и да извършват пълен одит, ако е нужно, въз основа на оправдателни документи за отчетеното, счетоводни документи и всякакви други документи, имащи отношение към финансирането на проекта;
12. Да изпълнява мерките и препоръките, съдържащи се е докладите от проверките на място;
13. Да спазва изискванията за изпълнение на мерките за информация и публичност по проекта;
14. Да следи и докладва за нередности при изпълнението на договора. В случай на установена нередност, ИЗПЪЛНИТЕЛЯТ е длъжен да възстанови всички суми по нередности, заедно с дължимата лихва и други неправомерно получени средства;
15. Да възстанови на ВЪЗЛОЖИТЕЛЯ всички неправомерно получени финансови средства. При констатиране на недължимо платени суми и/или надплатени суми, както и всякакви неправомерно получени средства по този договор, ВЪЗЛОЖИТЕЛЯ изпраща покана до ИЗПЪЛНИТЕЛЯ да плати доброволно задължението си в седемдневен срок от получаване на поканата. В случай, че ИЗПЪЛНИТЕЛЯТ не възстанови изисканите суми в упоменатия срок, ВЪЗЛОЖИТЕЛЯТ има право на обезщетение за забавено плащане в размер на законната лихва.
16. Да посочва номера на договора и наименованието на проекта в разходооправдателните документи.
17. Да сключи договор за подизпълнение, ако е обявил в офертата си ползването на подизпълнители, както и да предоставя на ВЪЗЛОЖИТЕЛЯ информация за плащанията по договорите за подизпълнение.

**Чл. 6** Авторските права върху резултатите от изпълнението на този договор, включително върху илюстрациите и фотографиите, обект на авторско право, стават собственост на ВЪЗЛОЖИТЕЛЯ съгласно чл. 42 от ЗАПСП, срещу заплатеното възнаграждение по настоящия договор.

ИЗПЪЛНИТЕЛЯТ носи отговорността, резултатите от изпълнението на договора, обект на авторско право, да не бъдат използвани от него, негови представители или автори, нито правата върху същите да бъдат прехвърляни на трети лица.

**V. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

**Чл. 7** ВЪЗЛОЖИТЕЛЯТ има право :

т. 6.1. да оказва контрол относно изпълнението на договора от страна на ИЗПЪЛНИТЕЛЯ;

т. 6.2. да иска от ИЗПЪЛНИТЕЛЯ да извърши договорената доставка качествено и в срока на договора.

**Чл. 8** В рамките на този договор ВЪЗЛОЖИТЕЛЯТ е длъжен:

т. 7.1. да оказва съдействие на ИЗПЪЛНИТЕЛЯ, необходимо за реализацията на този договор.

т. 7.2. да заплати договореното възнаграждение при условията на настоящия договор.

**VI. НЕУСТОЙКИ И САНКЦИИ**

**Чл. 9** (1) При забавяне изпълнението на възложената работа ИЗПЪЛНИТЕЛЯТ дължи неустойка в размер на 0, 2 % от договорената стойност по договора, но не по- вече от 15 %.

(2) При пълно неизпълнение ИЗПЪЛНИТЕЛЯ дължи неустойка в размер на 20 % от стойността по договора.

(3) Неустойката не лишава изправната страна от правото да търси обезщетение за вреди по общия ред.

**VII. ДРУГИ УСЛОВИЯ**

**Чл. 10** Погрешно преведени суми от страна на **Възложителя** се възстановяват от **Изпълнителя** в срок от 6 (шест) дни.

**Чл. 11 (1)** Адресите за уведомления на страните са :

**За ВЪЗЛОЖИТЕЛЯ**

**Община Русе**

гр. Русе, пл. „Свобода“ № 6

Тел. ………………

**За ИЗПЪЛНИТЕЛЯ**

Седалище : ………….

……………………….

БУЛСТАТ:

Тел:

Факс: …..

**VIII. ПРЕКРАТЯВАНЕ НА ДОГОВОРА**

**Чл. 12** (1) Договорът се прекратява:

1. с изтичането на срока по чл. 4 и изпълнение на задълженията на страните по договора.

2. по взаимно съгласие между страните, изразено писмено;

3. при обективна невъзможност за изпълнение на договорените задължения;

4. при условията на чл. 87 от ЗЗД;

**IX. ЗАКЛЮЧИТЕЛНИ РАЗПОРЕДБИ**

**Чл. 13** Страните по този договор не могат да го изменят. Изменение се допуска по изключение само в случаите, предвидени в чл. 43, ал. 2 от Закона за обществените поръчки.

**Чл. 14** Всички съобщения и уведомления между страните, във връзка с изпълнението на настоящия договор, ще се извършват в писмена форма и ще са валидни, ако са подписани от упълномощени за това лица.

**Чл. 15** За неуредените в настоящия договор въпроси се прилагат разпоредбите на действащото българско законодателство.

**Чл. 16** Всички спорове, породени от този договор или отнасящи се до него, включително споровете относно неговото тълкуване, недействителност, изпълнение или прекратяване, ще се решават чрез преговори. При невъзможност за доброволно разрешаване на спора, същият ще се отнася към компетентния за това съд съгласно действащото българско процесуално законодателство.

**Чл. 17** Нищожността на отделни части не влече нищожност на целия договор, ако същите могат да бъдат заместени по право от повелителни правила на закона, или ако се докаже, че договорът би бил сключен и без недействителните му части.

**Чл. 18** Ако някоя от страните промени адреса си, посочен в заглавната част на договора, без да уведоми писмено другата страна за промяната, то последната не отговаря за неполучени съобщения и изявления по повод на договора и последните се считат за редовно получени от страната, до която са адресирани.

Неразделна част от настоящия договор са Техническата спецификация, Техническото и Ценовото предложение на ИЗПЪЛНИТЕЛЯ и официалната ценова листа на изпълнителя, приложена в ценовата му оферта.

Този договор се състави и подписа в три еднообразни екземпляра - два за ВЪЗЛОЖИТЕЛЯ и един за ИЗПЪЛНИТЕЛЯ.

**ВЪЗЛОЖИТЕЛ: ИЗПЪЛНИТЕЛ:**

**ОБЩИНА РУСЕ**

……………………. …………………………